*A szülők ezt felelték: „Igen, ő a mi fiunk, és valóban vakon született, de azt nem tudjuk, hogyan lehetséges, hogy most lát. Azt sem tudjuk, hogy ki gyógyította meg. Kérdezzétek őt, hiszen már felnőtt, majd ő megmondja!”*  (Jn 9,20-21)

A szülők pontos és ugyanakkor kitérő választ adtak: az érintettet kell kérdezni. A miértre a következő vers ad magyarázatot. A szülők válaszából azt is lehet vélelmezni, hogy ők nem voltak ott az esemény bekövetkezésénél. Vagy tagadtak? Nem tudjuk. A gyógyulás és a kérdés közben eltelt időről nincs pontosabb információnk, de a jó hírt már biztos tudták.

A szülők ezzel a válasszal két dolgot is elértek: mentesültek a válasz következményeitől és nem kellett nyilatkozniuk Jézus személyét illetően nyilvánosan. De a választ egyénként nem lehet elkerülni, minden ember szembe kerül Vele. Jézus megismerhető! Nem rejtőzködő, hanem olyan Isten, aki kinyilatkoztatja Magát. Keresd Őt! *Vadon Gyula*